
 17.5.2013
 BG
 Официален вестник на Европейския съюз
 L 133/1
 РЕГЛАМЕНТ ЗА ИЗПЪЛНЕНИЕ (ЕС) No 451/2013 НА СЪВЕТА
 от 16 май 2013 година
 за прилагане на член 11, параграфи 1 и 4 от Регламент (ЕС) No 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграфи 1 и 4 от него,
 като има предвид, че:
 (1)
 На 1 август 2011 г. Съветът прие Регламент (ЕС) No 753/2011.
 (2)
 На 16 април и 22 април 2013 г. комитетът на Съвета за сигурност на ООН, създаден съгласно точка 30 от Резолюция 1988 (2011) на Съвета за сигурност, актуализира и измени списъка на лицата, групите, предприятията и образуванията, подлежащи на ограничителни мерки.
 (3)
 Приложение I към Регламент (ЕС) No 753/2011 следва съответно да бъде изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 753/2011 се изменя в съответствие с посоченото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 16 май 2013 година.
 За Съвета
 Председател
 R. QUINN
 (1) ОВ L 199, 2.8.2011 г., стр. 1.
 ПРИЛОЖЕНИЕ
 I. Вписването по-долу се добавя в списъка, поместен в приложение I към Регламент (ЕС) No 753/2011.
 A. Лица, свързани с талибаните
 1.
 Adam Khan Achekzai (известен още като: a) Maulavi Adam Khan, б) Maulavi Adam)
 Звание: мевлеви. Дата на раждане: а) 1970 г. б) 1972 г. в) 1971 г. г) 1973 г. д) 1974 г. е) 1975 г. Място на раждане: провинция Кандахар, Афганистан. Адрес:Chaman, провинция Baluchistan, Пакистан. Гражданство: Пакистан. Друга информация: а) изработва самоделни взривни устройства и е сътрудник на талибаните, б) от средата на 2010 г. е представител на талибаните, отговарящ за провинция Badghis, Афганистан, в) бивш представител на талибаните, отговарящ за провинциите Sar-e Pul и Samangan, Афганистан, г) като талибански военен ръководител в провинция Кандахар, Афганистан, е участвал в организиране на самоубийствени атентати в съседните провинции, д) свързан с Abdul Samad Achekzai.
 Дата на посочване от ООН: 16.4.2013 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Adam Khan Achekzai беше включен в списъка на 16 април 2013 г. съгласно точка 2 от Резолюция 2082 (2012) за „участие във финансирането, планирането, подпомагането, подготовката или извършването на актове или дейности от, във връзка със, под името на, от името на или в подкрепа на“ и „подпомагайки по друг начин актове или дейности на“ посочените и други лица, групи, предприятия и образувания, свързани с талибаните като представляващи заплаха за мира, стабилността и сигурността на Афганистан.
 Adam Khan Achekzai изработва самоделни взривни устройства и е